b"\n_START_ARTICLE_\nLlupenci de Javols\n_START_SECTION_\nBiografia\n_START_PARAGRAPH_\nNascut al Gavald\xc3\xa0 cap al 540, prop de Javols, es va fer religi\xc3\xb3s cap al 564, i fou nomenat abans del 576 abat del monestir de Sant Privat, proper a Javols: fou consagrat en 576 pel bisbe Evanci. _NEWLINE_Innocent del Gavald\xc3\xa0, comte del Gavald\xc3\xa0 nomenat per Khildebert II d'Austr\xc3\xa0sia, i home violent i ambici\xc3\xb3s, el va acusar de malparlar de la reina Brunilda (a qui el comte, aix\xc3\xad, volia afalagar) i d'haver dit coses massa lliures sobre els conflictes que en aquell temps afectaven la cort de Metz (Austr\xc3\xa0sia). Innocent va anar a Metz per acusar-lo, per\xc3\xb2 l'abat es va saber justificar de manera convincent i en fou absolt._NEWLINE_El comte, frustrat, el va esperar a la seva tornada, el va fer presoner i el va portar a Pontion, una resid\xc3\xa8ncia reial a la Xampanya, on fou torturat. El va alliberar, per\xc3\xb2 el comte va considerar poc despr\xc3\xa9s que havia estatun error: quan l'abat creuava el riu Aisne el va detenir i el va matar d'un cop al cap. Li va tallar el cap i el va ficar a un sac ple de pedres, i va lligar al cos un altre sac, llen\xc3\xa7ant-ne tots dos al riu; el cos, per\xc3\xb2, fou trobat per uns pastors i, segons una llegenda pietosa, poc despr\xc3\xa9s una \xc3\xa0guila va portar el cap, deixant-la vora el cos, que fou enterrat amb tots els honors.\n_START_SECTION_\nVeneraci\xc3\xb3\n_START_PARAGRAPH_\nEls suposats miracles a la seva tomba, a l'esgl\xc3\xa9sia de Perthes, el van fer tenir culte popular i fou proclamar sant. Les seves rel\xc3\xadquies van \xc3\xa9sser portades a la catedral de Ch\xc3\xa2lons-en-Champagne. Foren cremades pels calvinistes al segle XVI). Una part era de les rel\xc3\xadquies an\xc3\xa0 a la catedral de Mende en 1737."